|  |  |  |
| --- | --- | --- |
| **Kódovacia kategória** | **Skratka** | **Kód použijete v prípade, ak** **respondent/ka hovorí ...** |
| **Personálne zabezpečenie** | **Pers.zab.** | * o zamestancoch na úrade, ktorí dostali za úlohu pripraviť daný materiál. * o tom, aký veľký tím ľudí pracoval na príprave materiálu * o rozdelení úloh medzi zamestnancami pri tvorbe materiálu (politiky ako takej) * o rozdelení úloh medzi zamestnancami pri plánovaní, realizácii a hodnotení participatívneho procesu |
| **Spolupráca s externým dodávateľom** | **Ext.dod.** | * o príprave dokumentu za účasti externého dodávateľa * o činnostiach, ktoré realizoval externý dodávateľ * o dôvodoch, pre ktoré bolo alebo naopak nebolo potrebné zazmluvniť externého dodávateľa * o koordinácii činností medzi úradom a externým dodávateľom (pri tvorbe dokumentu a/alebo pri participatívnom procese) |
| **Motivácia k participácii** | **Mot.part.** | * o dôvodoch a príčinách, pre ktoré sa daný dokument tvoril s účasťou verejnosti * o okolnostiach, za akých došlo k rozhodnutiu, že dokument sa bude tvoriť s účasťou verejnosti * o cieľoch procesu, resp. o tom, čo chcel daný odbor dosiahnuť zapojením iných aktérov než len úradníkov |
| **Finančné zdroje** | **Fin.zdr.** | * o objeme finančných prostriedkov, ktoré boli (alebo naopak neboli) vyčlenené na proces * o tom, odkiaľ tieto prostriedky pochádzali (napr. vlastné zdroje úradu, eurofondy, a pod.) |
| **Výber aktérov** | **Výb.akt.** | * o tom, kto sa zúčastnil procesu * o procese identifikácie a/alebo selekcie aktérov * o nominačnom procese (procese nominácie zástupcov za jednotlivé zainteresované skupiny) * o vzájomnom postavení aktérov v procese |
| **Výber metód** | **Výb.met.** | * o tom, aké metódy (spôsoby zapojenia účastníkov) boli reálne v procese využité * o tom, ako nasledovali za sebou (časová následnosť) * o priebehu procesu v rámci jednotlivých metód (napr. opis diania na konferencii, na pracovnej skupine, a pod.) |
| **Plánovanie procesu - iné** | **Plán.pr.** | * o čo potrebovali pripraviť predtým, než reálne spustili participatívny proces * o rôznych aspektoch plánovania participatívnych procesov * o tom, čo mali naplánovať / pripraviť, ale neurobili to, a neskôr sa to vypomstilo |
| **Informovanie a komunikácia** | **Inf.** | * o type informácií, aké úrad zverejnil v súvislosti s daným materiálom a/alebo participatívnym procesom * o tom, kde všade boli informácie zverejnené (napr. web, tlač, úradná nástenka, atď.) * o cielenom informovaní (komunikácia priamo s aktérmi počas priebehu |
| **Dokumentácia** | **Dok.** | * o tom, aká dokumentácia existuje z participatívneho procesu * o tom, aká dokumentácia naopak chýba * o rôznych aspektoch dokumentovania participatívnych procesov |
| **Výstupy z procesu** | **Výst.** | * o tom, akým spôsobom narábali s pripomienkami a požiadavkami aktérov * o miere zapracovania alebo nezapracovania pripomienok * o zaslaní alebo nezaslaní spätnej väzby k pripomienkam, ktoré neboli zapracované |
| **Prínosy participácie** | **Prín.** | * o tom, čo sa v participatívnom procese podarilo, resp. čo fungovalo dobre * o pozitívnych výsledkoch a efektoch participatívneho procesu |
| **Slabé stránky procesu** | **Sl.str.** | * o tom, čo sa v procese nepodarilo podľa očakávaní * o problémoch, ktoré nastali * o tom, čo by spätne urobili inak / ako sa poučili z chýb |
| **Zvyčajná prax** | **Zvyč.pr.** | * o tom, čo je typické pre procesy tvorby materiálov s účasťou verejnosti * o rozdieloch medzi vybraným príkladom (t.j. politikou, ktorej sa týkal rozhovor) a bežnou praxou na danom odbore |
| **Priestor na zlepšenie** | **Zlepš.** | * o konkrétnych prvkoch praxe tvorby materiálov, ktoré by bolo potrebné zmeniť / zlepšiť * o prostriedkoch, ktoré by viedli k zlepšeniu existujúcej praxe na danom odbore * o úlohe a rolách koordinátorov participácie v súvislosti s participatívnymi procesmi na danom odbore / úrade |

Poznámky:

1. Pri kódovaní môžete využiť buď celé znenie kódu alebo k nemu príslušnú skratku; **prosím, nevymýšľajte vlastné skratky.**

2. Pri kódovaní použite príslušné farby tak ako sú uvedené v kódovacej schéme.